
Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: 9016-6/2013
Előterjesztést készítette: Tóth Krisztina jegyző
Előterjesztés elkészítésének időpontja: 2013. november 14.
Előterjesztést véleményezi: PTÜB
Döntés módja: nyílt szavazás, minősített szótöbbség 

Mellékletek: -
E L Ő T E R J E S Z T É S

Sülysáp Város Önkormányzata Képviselő-testületének

2013. november 21-én tartandó munkaterv szerinti ülésére

3. napirendhez

Tárgy: Faluszolga Kft. névváltoztatása
Tisztelt Képviselő-testület!
A Faluszolga Kft. ügyvezetője a Képviselő-testület augusztusi ülésén terjesztette elő többek között azt a javaslatát, hogy a társaság kapjon az önkormányzat, illetve a település városi rangjához, nevéhez illeszkedő új nevet.

Akkor a Képviselő-testület úgy döntött, hogy az elnevezés módosításáról a későbbiekben, a cég strukturális szerkezetének áttekintésével és esetleges módosításával egyidőben kíván dönteni.

Időközben azonban esedékessé vált a cég dolgozóinak munkaruhacseréje, és célszerű lenne, ha az új munkaruhákra már az új név kerülne rá.

Az ügyvezető névjavaslatai korábban a következők voltak:

· Sülysápi Városüzemeltető és Szolgáltató Kft., rövidített nevén: SÜVÁSZ Kft.

· Sülysápi Településüzemeltetési Kft., rövidített nevén: SÜTI Kft.

· Tápiómenti Városüzemeltető és Szolgáltató Kft., rövidített nevén: TÁVÜSZ Kft.

Természetesen ezektől eltérő, más elnevezés is elképzelhető, amihez várjuk a javaslatokat.
Kérem a döntés szíves meghozatalát!
…/2013. (XI. 21.) ÖKT határozati javaslat

Sülysáp Város Önkormányzatának Képviselő-testülete
1./ a Faluszolga Kft. elnevezését megváltoztatja, az új elnevezés: … Korlátolt Felelősségű Társaság, rövidített néven: … Kft.;

2./ felkéri az ügyvezetőt, hogy tegye meg a szükséges intézkedéseket a névváltozásnak a cégjegyzékben és egyéb hivatalos nyilvántartásokban, valamint az üzleti partnereknél történő átvezetésére.
Határidő: 1./ azonnal; 2./ 2013. december 31.
Felelős: polgármester, ügyvezető
Sülysáp, 2013. november 14.

Horinka László s.k.


polgármester

